Държавен вестник, бр. 67, 2012 г., стр. 47

БРОЙ  67	
Д Ъ Р Ж А В Е Н  В Е С Т Н И К 	
СТР.  47  
МИНИСТЕРСТВО  
НА ЗДРАВЕОПАЗВАНЕТО
МИНИСТЕРСТВО 
НА ФИНАНСИТЕ
МИНИСТЕРСТВО  
НА ТРУДА И СОЦИАЛНАТА 
ПОЛИТИКА
МИНИСТЕРСТВО  
НА ОТБРАНАТА
НАРЕДБА № 3 
от 24 август 2012 г.
за реда за предписване, отпускане и контрол 
на лекарствени продукти и дентална помощ 
на ветераните от войните
Г л а в а  п ъ р в а
ОБЩИ ПОЛОЖЕНИЯ
Чл. 1. С тази наредба се урежда редът за 
предписване, отпускане и контрол на лекар-
ствени продукти и на дентална помощ извън 
обхвата на основния пакет от здравни дейности, 
гарантиран от бюджета на Националната здрав-
ноосигурителна каса (НЗОК), на ветераните 
от войните.
Чл. 2. (1) Ветераните от войните имат право 
на лекарствени продукти, посочени в утвърден 
от министъра на здравеопазването списък, 
който се публикува на интернет страницата на 
Министерството на здравеопазването. 
(2) Средствата за лекарствените продукти 
по ал. 1 са за сметка на държавния бюджет и 
се изплащат от Агенцията за социално подпо-
магане (АСП) чрез НЗОК.
(3) Агенцията за социално подпомагане 
превежда на НЗОК необходимите средства 
за заплащане на заявените суми от аптеките, 
сключили договор с НЗОК, за предоставени 
лекарствени продукти на ветераните от войните.
Чл. 3. (1) Ветераните от войните имат право 
на дентална помощ извън обхвата на основ-
ния пакет от здравни дейности, гарантиран от 
бюджета на НЗОК. 
(2) Средствата за предоставената дентална 
помощ по ал. 1 са за сметка на държавния 
бюджет и се изплащат от АСП.
Г л а в а  в т о р а
ПРЕДПИСВАНЕ, ОТПУСКАНЕ И КОН-
ТРОЛ НА ЛЕКАРСТВЕНИ ПРОДУКТИ НА 
ВЕТЕРАНИТЕ ОТ ВОЙНИТЕ
Раздел I
Предписване на лекарствени продукти 
Чл. 4. Право да предписват лекарствени 
продукти по реда на тази наредба имат всич-
ки лекари и лекари по дентална медицина по 
чл. 4 от Наредбата за осъществяване правото 
на достъп до медицинска помощ, приета с 
ПМС № 119 от 2006 г. (обн., ДВ, бр. 45 от 
2006 г.; изм. и доп., бр. 57 от 2007 г.; изм., бр. 1 
от 2009 г.; изм. и доп., бр. 5 от 2011 г.; изм., 
бр. 53 от 2011 г.).
Чл. 5. (1) Лекарствените продукти по чл. 2, 
ал. 1 се предписват на рецептурна бланка по 
образец съгласно приложение № 1 (образец 
МЗ – НЗОК № 5Б).
(2) Непопълнените полета в рецептурните 
бланки по ал. 1 се анулират със знак „Z“.
(3) Рецептурните бланки по ал. 1 се издават 
в два екземпляра.
(4) Лицата по чл. 4 могат да разпечатват 
образеца на документа по ал. 1, като същият 
съдържа задължително всички реквизити.
Чл. 6. (1) Лицата, предписващи лекарствени 
продукти, вписват в амбулаторния лист, който 
се съхранява в лечебното заведение за отчетност 
и контрол, следните данни от рецептата: код на 
НЗОК, код на заболяването по международната 
класификация на болестите – десета ревизия 
(МКБ код), сигнатура, предписано количество 
и дните, за които е достатъчно предписаното 
количество.
(2) Датата на издаване на рецептата трябва 
да съвпада с датата на издаване на амбулатор-
ния лист.
Чл. 7. (1) В една рецепта се предписват до 3 
лекарствени продукта от списъка по чл. 2, ал. 1.
(2) Количеството на изписаните лекарствени 
продукти при лечение на острите заболявания 
е за не повече от 10 дни, а за хроничните – за 
не повече от 30 дни.
(3) Рецептата е валидна за срок до 15 дни от 
датата на издаване – за острите заболявания, и 
до 30 дни – за хроничните заболявания.
(4) В рамките на един календарен месец на 
един пациент могат да се издават не повече 
от три рецепти.
Чл. 8. На рецептата, издадена по реда на 
този раздел, не могат да бъдат предписвани 
лекарствени продукти извън списъка по чл. 2, 
ал. 1.
Чл. 9. (1) На лице, на което са предписани 
лекарствени продукти от списъка по чл. 2, 
ал. 1, за същия период не могат да му бъдат 
предписвани по реда на Закона за здравното 
осигуряване същите лекарствени продукти, 
включени в списъка по чл. 262, ал. 5, т. 1 от 
Закона за лекарствените продукти в хуманната 
медицина (ЗЛПХМ), заплащани напълно или 
частично от бюджета на НЗОК.
(2) Лицата по чл. 4 предписват лекарствени 
продукти на рецептурна бланка по тази наредба 
в случаите, когато лекарствените продукти са 
включени едновременно в списъка по чл. 2, 
ал. 1 и по чл. 262, ал. 5, т. 1 ЗЛПХМ.